[{"text_idx": "#000004", "text": "Meloodia 1981. aasta vinu\u0308u\u0308lplaadilt ko\u0303lavad ko\u0303rvuti helilooja Jaan Ra\u0308a\u0308tsa klaveriminiatuuride sarja kaks versiooni: klaverile loodud marginaalid ja elektroonilised marginaalid."}, {"text_idx": "#000005", "text": "Jaan Ra\u0308a\u0308tsa mahukasse kammermuusika nimistusse kuulub kuus keelpillikvartetti ja seitse klaveritriot, lisaks klaverikvartette, sekstette ja teoseid muudele koosseisudele. Helilooja ta\u0308helepanuva\u0308a\u0308rne klaverilooming ho\u0303lmab aga ku\u0308mme klaverisonaati ja tsu\u0308klid \"24 prelu\u0308u\u0308di\", \"24 prelu\u0308u\u0308di eesti rahvaviisidele\", \"24 eesti prelu\u0308u\u0308di klaverile\" ning nende ko\u0303rval kolm miniatuuride sarja pealkirjaga \"24 marginaali\", mille 1979. aasta versioon on loodud klaverile, 1980. aastal aga elektroonikale ja 1982. aastal kahele klaverile."}, {"text_idx": "#000006", "text": "Helilooja Jaan Ra\u0308a\u0308ts pu\u0308hendas 1979. aastal loodud \"24 marginaali\" silmapaistvale noorele pianistile Kalle Randalule, kes on olnud mitme Ra\u0308a\u0308tsa teose su\u0308nni juures ja neid ka ise esimest korda ette kandnud."}, {"text_idx": "#000007", "text": "24 lu\u0308hipalast koosnev tsu\u0308kkel sai helilooja so\u0303nul nimetuse \"Marginaalid\" ehk sellepa\u0308rast, et ta on inspireeritud va\u0308ga eriilmelistest ko\u0303lasfa\u0308a\u0308ridest u\u0308mbritseva muusika u\u0308ldpildis barokist ta\u0308napa\u0308eva olmemuusikani."}, {"text_idx": "#000008", "text": "Teose loomise ka\u0308igus tekkis mo\u0303te arranz\u030ceerida osa palu ka su\u0308ntesaatoritele ja teistele elektroonilistele klahvpillidele. Plaadifirma Meloodia 1981. aasta vinu\u0308u\u0308lplaadil ko\u0303lavadki ko\u0303rvuti kaks versiooni: A-ku\u0308ljel esitab pianist Kalle Randalu helilooja 1979. aastal kirjutatud \"24 marginaali klaverile\" op. 65 ning albumi B-poolele on salvestatud aasta hilisema dateeringuga \"Elektroonilised marginaalid\" op. 65-a, mille po\u0303hilised muusikaread ma\u0308ngis helilindile Kalle Randalu ning osaliselt ka autor ise."}, {"text_idx": "#000009", "text": "Just 1980. aastal elektroonikale loodud versioonist sai Eesti esimene plaadistatud elektrooniline teos. Teostusele aitasid kaasa helilooja ja elektronmuusika hea tundja Sven Gru\u0308nberg ning helirez\u030cisso\u0308o\u0308r Enn Tomson."}, {"text_idx": "#000018", "text": "Erakordselt suvise su\u0308giskuu kahel ko\u0303ige soojemal pa\u0308eval esietendus Rahvusooperis ja Endla teatris Promfestil kaks samal ajaja\u0308rgul kirjutatud, kuid Eestis seni lavastamata ooperit \u2013 Jules Massenet \"Tuhkatriinu\" ja Claude Debussy \"Pelleas ja Melisande\". Kuuleme ka muljeid Klaudia Taevi lauljate konkursilt. Eetris laupa\u0308eval, 30. septembril, kordub 1. oktoobri keskpa\u0308eval.Saate toimetaja on Anne Aavik."}, {"text_idx": "#000022", "text": "Kontserdisaalis: Tubina festival \u2013 kangelasest persona non grata'ks"}]